Suns Europe

Suns Europe (friulisk for lyder, fullt navn: Suns Europe, Festival des arts in lenghe minorizade) 
er en europeisk festival for utøvende kunst på  og en sang- og musikkonkurranse som arrangeres årlig i Udine i Italia. Festivalen ble etablert i 2015 som en videreføring av den regionale musikkonkurransen Suns.

Bakgrunn og historie 
Sangfestivalen Suns ble første gang arrangert i 2009 som en musikkonkurranse for minoritetssamfunn i alpe- og middelhavsregionen. Sangfestivalen ble arrangert i Udine i Italia, med unntak av i 2011 og 2013 hvor den ble arrangert i henholdsvis Moena i Fassadalen og Falera i Sveits. I konkurransen ble det kåret to vinnere som kvalifiserte seg videre til deltakelse i . 

I 2015 utviklet musikkonkurransen seg til en festival for minoritetsspråklige grupper i hele Europe og navnet ble endret til Suns Europe. Festivalen har siden 2015 blitt arrangert årlig i Udine. Den avsluttende musikkonkurransen er åpen for alle språklige minoriteter i Europa som er definert i artikkel 1 i Det europeiske charter for regional- eller minoritetsspråk og har samme format som Liet International.

Suns Europe-festivalen blir organisert av Cooperativa Informazione Friulana, med økonomisk støtte fra blant andre Agjezie regjonâl pe lenghe furlane (ARLeF), regionen Friuli-Venezia Giulia og Udine kommune.

Vinnere av musikkonkurransen

Musikkonkurransen etter år

Suns Europe 2022 
Konkurransen ble arrangert i Theatro Nuovo Giovanni da Udine 26. november 2022. Konkurransen hadde seks deltakere, og vinneren av juryprisen ble den walisiske elektropopgruppa HMS Morris.

Suns Europe 2020 
Suns Europe-festivalen ble et begrenset arrangement i 2020 som følge av covid-19-pandemien. Sangkonkurransen ble avlyst, og ble ikke avhold igjen før i 2022. En konsert med fire artister (Martina Iori Quintet fra Ladinia, Train to Roots fra Sardinia, Laura Giavon og Drumlanduo fra Friuli og Adwaith fra Wales) ble arrangert 30. august 2020 i Teatro Comunale Palamostre i Udine.

Suns Europe 2019 
Konkurransen ble arrangert i Theatro Nuovo Giovanni da Udine 30. november 2019. Konkurransen hadde ti deltakere. Magalí Sare, som representerte de katalanske landene, ble vinner av konkurransen og Leon Moorman fikk flest publikumsstemmer.

Suns Europe 2018 
Konkurransen ble arrangert i Theatro Nuovo Giovanni da Udine 1. desember 2018. Ni deltakere har blitt valgt ut blant over femti søknader. Electronica-duoen Jansky, som består av Raume og MaLo, ble vinner av konkurransen med «Ésser elèctric» og Martina Iori, som vant Suns i 2014, fikk flest publikumsstemmer.

Suns Europe 2017 
Konkurransen ble arrangert i Theatro Nuovo Giovanni da Udine 2. desember 2016. Thomas Cathomen, med artistnavnet Tumasch è, vant juryprisen med en melodi på retoromansk og Isa Zwart fikk flest publikumsstemmer.

Suns Europe 2016 
Konkurransen ble arrangert i Theatro Nuovo Giovanni da Udine 3. desember 2016. Av de ti deltakerne ble åtte valgt ut blant søknader og to ble kvalifisert fra den regionale konkurransen Suns Ladinia som ble arrangert i Moena i Val di Fassa. Det færøyske bandet Steso vant juryprisen.

Suns Europe 2015 
Konkurransen ble arrangert i Theatro Nuovo Giovanni da Udine 11. desember 2015. Av de ti deltakerne ble åtte valgt ut blant over åtti søknader og to ble kvalifisert fra den regionale konkurransen Suns Sardigna som ble arrangert i Cagliari.

Sara Marielle og Risten Aine Gaup fra Kautokeino med Viktor Bromstad fra Storfjord på gitar representerte Lappland.

Suns

Se også
Sámi Grand Prix
Eurovision Song Contest
Tyrkvisjonens sangkonkurranse

Referanser

Kilder 
ARLeF. Suns festival della canzone in lingua minoritaria. Descrizione (arkivert side). 
Suns Europes offisielle hjemmeside. The Festival.

Eksterne lenker 
 

Musikkonkurranser
Festivaler
Repeterende arrangementer etablert i 2015